stanford-oval/wikipedia huggingface dataset:
Girlfriend (שיר של אבריל לאבין)
רקע וכתיבה

לאחר יציאת האלבום השני שלה, Under My Skin, רצתה לאבין להקליט מוזיקה קצבית ואופטימית יותר.‏ "Girlfriend" נכתב על ידי לאבין ולוקאס גוטוואלד, הידוע בכינויו "ד"ר לוק", שגם הפיק אותו. הוא נכתב בעת שלאבין הייתה שיכורה ממשקאות חריפים. לטענתה, את הפזמון כתבה במשך שתי דקות בלבד. תחילה היססה להוציא את "Girlfriend" לאור בתוך סינגל מוביל מ-The Best Damn Thing, וחששה שמא ייתפס כבדיחה. נימוקיה להימלכות היו ש-"Girlfriend" אינו מספיק קליט, והנושא הכללי של סינגל מוביל צריך להיות מופנה לקהל רחב יותר מאשר בני נוער. אולם לבסוף החליטה, בדצמבר 2006 להכריז על הוצאת "Girlfriend" כסינגל מוביל:
היי חברים! המון זמן שואלים אותי לגבי האלבום הבא שלי [...]. אני קוראת לו The Best Dam Thing, ושם הסינגל המוביל מתוכו, שעתיד להתפרסם בפברואר 2007, הוא "Girlfriend". אני מבטיחה לכם שתאהבו את האלבום הזה, ואני מתרגשת לקראת הוצאתו. הוא קצבי, מהנה ובעל רוח צעירה וחצופה.
במאמץ לפנות לקהל נוסף, שאינו דובר אנגלית כשפת אם, הקליטה לאבין את הפזמון של השיר בשבע שפות שונית: ספרדית, צרפתית, איטלקית, פורטוגזית, גרמנית, יפנית ומנדרינית. היא שהתה בביתה שעות רבות בלימוד השפות השונות הללו על מנת להבטיח הגייה מדויקת של המילים. גרסה נוספת בשפה ההינדית הוקלטה גם כן, אם-כי היא נגנזה מאוחר יותר בשל בעיות דיקציה ושינוי המשקל בפזמון ממקצב מערבי להודי.‏ "Girlfriend" הוא שיר פופ-פאנק מהיר. הוא כתוב בסולם רה מז'ור, והוא בעל קצב מהיר מאוד של 152 פעימות לדקה. קולה של לאבין מתפרס על שתי אוקטבות, החל מהתו לה באוקטבה השלישית וכלה בתו רה באוקטבה החמישית.
רקע וכתיבה > סכסוך משפטי בדבר כתיבת השיר

ב-2 ביולי 2007 הגישו סולן להקת דה רובינוס, טומי דנבר, וכותב השירים ג'יימס גנגוור תביעה משפטית בגין הפרת זכויות יוצרים נגד לאבין, ד"ר לוק, חברת RCA רקורדס ואפל. הם טענו ש-"Girlfriend" בעל מילים דומות מאוד לסינגל של דה רובינוס משנת 1979, "I Wanna Be Your Boyfriend".‏ לאבין ומנהליה הכחישו את ההאשמות וציינו כי הדמיון בין השירים מופרך. הם אף הוסיפו וטענו כי מילות השיר "Get Off My Cloud" של הרולינג סטונז דומות מאוד גם כן לשיר "I Wanna Be Your Boyfriend". ד"ר לוק הצהיר כי אינו האזין לעולם לשירי הלהקה, וכי הוא מוכן ללכת לבדיקת פוליגרף.
דנבר התובע ומנהלה המוזיקלי של לאבין, טרי מקברייד, הנתבע התייעצו עם מספר מוזיקולוגיים על מנת לאושש את טענותיהם משני צדי התביעה. המוזיקולוג של דנבר מצא קווי דמיון רבים מאוד בין שני היצירות, ואילו המוזיקלוג של מקברייד דיווח שהם כלל לא דומים הן במילותיהם והן במקצבם. מקברייד ציין כי הוא מוכן ליישב את הסכסוך המשפטי בדלתיים סגורות, ללא התערבות של הערכאות, על מנת להימנע מעלויות הליכי המשפט הגבוהות. בינואר 2008 אישר עורך דינם של התובעים כי הושג הסדר חשאי בין הצדדים. ב-15 בינואר אותה השנה פרסמו דנבר וגנגוור הצהרה בה זיכו את לאבין ואת ד"ר לוק מהאשמות שהטיחו בהם.
ביקורות

כריסטיאן הורד מרולינג סטון ציין את קווי הדמיון בין "Girlfriend" ל-"Mickey" של טוני באסיל מ-1982, וטען שהוא ממצה את יכולותיה הווקאליות של לאבין בצורה הטובה ביותר. הוא אהב את המקצב הזכיר שיש לו ואת הפקתו. כריס וילמן מאנטרטיינמנט ויקלי סיקר את הפופולריות הנרחבת לה זכה השיר, והתייחס ללאבין כ"נקבת אלפא" חדשה בעולם המוזיקה; הוא שיבח את קו העלילה של השיר, הכרוך סביב שלושה אלטר אגו שונים זה מזה לגמרי. בביקורת על האלבום The Best Damn Thing בחר סטיבן תומאס ארלוויין מ-AllMusic ב-"Girlfriend" בתור הרצועה הטובה ביותר בו. הוא גם אהב את הסדר הכרונולוגי של האלבום, בו "Girlfriend" הוא הרצועה הראשונה. ג'ון פארק מניו יורק טיימס הכתיר גם כן את השיר כרצועה הטובה ביותר מתוך האלבום, וציין לשבח את קולות ההד המדומים שיוצרים מעין קול מקהלה. ג'ודי רוזן מסלייט טענה ש-"Girlfriend" הוא אחד מהשירים הקליטים ביותר ששמעה מימיה, והיללה את היכולות הווקאליות של לאבין, את האקורדים והמקצב של השיר ואת מחיאות הכפיים שהולכות וגוברות לאורכו.
על פי סאל סינקואמאני ממגזין Slant גם זיהה את הדמיון בין "Girlfriend" ל-"Mickey", אולם הוא ציין שניסיונותיה של לאבין להישמע כמו נערה מרדנית נשמעים מלאכותיים או צעירים מדי. אלכס מקפרסון מהגרדיאן כינה את השיר כ"ממכר" וכ"קליט מאוד". טים אוניל מ-PopMatters טען שהפזמון של "Girlfriend" הורס את ההוק של "Mickey". אם-כי הוא ציין לשבח את הקליטות של השיר. בניגוד אליו שיבחה ג'ואן אנדרמן מבוסטון גלוב את ההוק שלו וציינה כי הוא נשמע נהדר, צעיר ומלא חיים. ב-MuchMusic טענו כי השיר הצליח ברחבי העולם בזכות השילוב בין מספר סוגות מוזיקליות רבות. ”לאבין יכולה להצליח בפאנק, ברוק או בפופ עם הכישרון שלה לחבר מוזיקה קליטה וקצבית” – נכתב בביקורת. בטקס פרס ג'ונו לשנת 2008 קיבל "Girlfriend" מועמדות בקטגוריית "סינגל השנה". הוא גם זיכה את לאבין בשני פרסים של תקליטור הזהב היפני לשנת 2008 בקטגוריות הנעימון הטוב ביותר והסינגל הטוב ביותר במכירות דיגיטליות. "Girlfriend" דורג במקום ה-35 ברשימת "100 השירים הטובים ביותר של רולינג סטון שיצאו בשנת 2007". ב-MTV Latin America ומגזין הבילבורד מיקמו אותו במקום הראשון וה-12 בהתאמה ברשימות שלהם.
וידאו קליפ

הווידאו קליפ בוים על ידי דה מלויס וצולם ב"גוף אן סטאף" בעיר נורווק שבקליפורניה. הוא כולל שתי בנות אותן לאבין מגלמת. אחת עם משקפיים ושיער בצבע אדום, ואילו השנייה בעלת אישיות מרדנית-גותית עם שיער שחור. הוא מתחיל בתוך מרכז בילוי שבו לאבין האדמונית ובן-זוגה צועדים יחד. הזוג נפגש עם האלטר אגו השלישי, לאבין הגותית, בפאתי מסעדה. באותה הסצנה ניתן להבחין בעוינות שלאבין הגותית מפגינה לבת הזוג העכשווית של הגבר. כשהזוג מתרחק היא מתחילה לבצע את השיר, ומתחילה לנסות לכבוש את לב הגבר. בסצנת המעבר בפזמון ניתן לראות דמות אחרת של לאבין, עם שיער בלונדיני ופסים ורודים, ששרה את "Girlfriend" יחד עם להקה.
לאחר הפתיחה לאבין הג'ינג'ית והגבר רוכבים בקרטרים בליל אינדי. לאבין הגותית חובטת בחוזקה במכוניתה של הג'ינג'ית, וגורמת לה להסתחרר בכביש ולאבד שליטה על הרכב. לאחר מכן נכנס הזוג לתא צילום. הגותית מושכת את הג'ינג'ית מחוץ לתא ומצטלמת עם בן-זוגה. סצנה נוספת התרחשה במגרש גולף מקומי. לאבין הג'ינג'ית והגבר משחקים יחד, והגותית פוגעת בראשה עם כדור גולף. כתוצאה מההדף היא נופלת לנהר קטן, והגבר מתחיל להתאהב בלאבין הגותית. בסוף הקליפ נראים השניים (הגותית והגבר) מחזיקים ידיים עד שהג'ינג'ית רצה להפריד ביניהם. היא מועדת ומתגלגלת לתא שירותים נייד. לבסוף, מי שכבשה את לבו של הגבר היא לאבין הבלונדינית, שמרימה את ידה לסמל את הניצחון.
את הגבר עליו השלוש נלחמות מגלם הדוגמן האמריקאי בריאן מקמולין. בקליפ מופיעים הגיטריסט הקודם של לאבין, אוון טאובנפלד, ואחיה, מאט בבס.
הצלחה מסחרית

עם מכירות דיגיטליות של יותר מ-122,000 עותקים נכנס השיר לבילבורד הוט 100 במקום החמישי. זו הייתה הכניסה הגבוהה ביותר של לאבין במצעד זה. ב-5 במאי 2007 עלה למקום הראשון, והפך להישג הטוב ביותר של לאבין במצעד. השיר הקודם שהגיע לדירוג הגבוה ביותר בהוט 100 הוא "Complicated" משנת 2002, שבשיאו היה במקום השני.‏ "Girlfriend" נשאר בעשרת השירים הפותחים במשך 18 שבועות רצופים, שבועיים יותר מהסינגל המוביל לרשימות סוף שנת 2007, "Irreplaceable" של ביונסה. "Girlfriend" נחשב לשיר הקנדי שהגיע למקום הגבוה ביותר במצעד. שיא זה נשבר בשנת 2012 עם הוצאת "Call Me Maybe" של קארלי ריי ג'פסן. בארץ מולדתה של לאבין הגיע השיר למקום הראשון במצעד המוכר ביותר שם, קנדה הוט 100. נכון לספטמבר 2015 עומדים נתוני המכירות הדיגיטליות של השיר על 3.8 מיליון עותקים בארצות הברית.
ביפן קיבל מאיגוד תעשיית ההקלטות היפני תואר פלטינה משולשת על מכירות של כ-750,000 עותקים בנייד ותואר זהב על מכירות של כ-100,000 עותקים במחשב. הוא שומש כנעימון מיליון פעמים. בחישוב הכולל את המכירות הטהורות של הסינגל הפך "Girlfriend" לשיר המערבי הנמכר ביותר בכל הזמנים ביפן (3,000,000 עותקים). בשבוע לאחר יציאתו הגיע במצעדי ה-ARIA למקום הראשון למשך שישה שבועות לא רצופים. לאחר שלושה שבועות בלבד קיבל את תואר הזהב מאיגוד תעשיית ההקלטות האוסטרלי. לאחר מכן קודם למעמד פלטינה כפולה בעקבות הגעתו ל-140,000 עותקים. בשנת 2008, כשנה לאחר פרסומו, קודם פעם נוספת למעמד פלטינה מרובעת. במצעד הסינגלים הבריטי הגיע "Girlfriend" בשיאו למקום השני, ועקף את "Complicated" כסינגל המצליח ביותר במצעד, שהגיע למקום השלישי. הוא סיים את שנת 2007 במקום ה-20 במצעד השנתי לשירים הנמכרים ביותר בממלכה. עד 2022 נמכר "Girlfriend" בלמעלה מ-10 מיליון עותקים ברחבי העולם.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד 40 השירים למבוגרים | 13 |  |
|  גרמניה | GfK – טופ 100 | 3 |  |
|  דנמרק | היטליסטן | 8 |  |
|  הולנד | מצעד 40 הסינגלים ההולנדיים | 34 |  |
|  הולנד | Dutch Top 40 | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 7 |  |
|  ונצואלה | רקורד ריפורט | 1 |  |
|  חבר המדינות | טופ-היט | 39 |  |
|  יפן | יפן הוט 100 | 27 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 4 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 8 |  |
|  צ'כיה | ČNS IFPI | 4 |  |
|  צרפת | SNEP | 2 |  |
|  קנדה | קנדה הוט 100 | 1 |  |
|  קנדה | Canada Hot AC (Billboard) | 1 |  |
|  קנדה | Canada CHR/Top 40 (Billboard) | 3 |  |
|  קרואטיה | טופ ליסטה | 3 |  |
|  רומניה | מצעד השירים הרומני | 46 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  עולמי | בילבורד גלובל 200 | - |  |
|  עולמי | השירים הדיגיטליים הנמכרים ביותר | 1 |  |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 2 |  |
|  אירופה | אירופה הוט 100 | 10 |  |
|  איטליה | מצעד הסינגלים האיטלקי | 10 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 12 |  |
|  גרמניה | GfK – טופ 100 | 25 |  |
|  הונגריה | Rádiós Top 40 | 99 |  |
|  הממלכה המאוחדת | מצעד הסינגלים הבריטי | 20 |  |
|  הפיליפינים | בילבורד הפיליפינים | 17 |  |
|  ולוניה | אולטראטופ 40 | 26 |  |
|  ונצואלה | רקורד ריפורט | 1 |  |
|  חבר המדינות | טופ-היט | 144 |  |
|  יפן | יפן הוט 100 | 2 |  |
|  לבנון | מצעד 20 העליונים הרשמי של לבנון | 54 |  |
|  ניו זילנד | המצעד הניו זילנדי הרשמי | 14 |  |
|  פלנדריה | אולטראטופ 50 | 36 |  |
|  צרפת | SNEP | 34 |  |
|  שוודיה | סוורייטופליסטן | 33 |  |
|  שווייץ | המצעד השווייצרי | 29 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 66 |  |
|  ארצות הברית | בילבורד הוט 100 | 94 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×4 | 280,000 |
| אוסטריה (IFPI Austria) | זהב | 15,000 |
| איטליה (FIMI) | – | 25,000 |
| ארצות הברית ארצות הברית (RIAA) | פלטינה 7× | 7,000,000 |
| ארצות הברית ארצות הברית (RIAA) | פלטינה (רינגטון) | 1,000,000 |
| בלגיה (BEA) | זהב | 25,000 |
| ברזיל (Pro-Música Brasil) | פלטינה | 60,000 |
| יפן (RIAJ) | מיליון (רינגטון) | 1,000,000 |
| יפן (RIAJ) | פלטינה ×3 | 750,000 |
| יפן (RIAJ) | זהב (מחשב) | 100,000 |
| קנדה (Music Canada) | פלטינה ×2 | 80,000 |
| ניו זילנד (RMNZ) | זהב | 5,000 |
| בריטניה (BPI) | פלטינה | 535,000 |
היסטוריית יציאות לאור

| אזור | תאריך יציאה | פורמט | חברת תקליטים | הערות |
| --- | --- | --- | --- | --- |
| ארצות הברית | 20 במרץ 2007 | רדיו להיטים עכשוויים | RCA |  |
| יפן | 21 במרץ 2007 | תקליטור | סוני |  |
| גרמניה | 30 במרץ 2007 | תקליטור | סוני |  |
| הממלכה המאוחדת | 2 באפריל 2007 | תקליטור | סוני |  |
ביאורים

↑  כרינגטון בלבד
דרור משעני

| --- | --- |

דרור משעני, 2011
 לידה:  23 ביוני 1975 (בן 49) חולון, ישראל 
 מדינה:  ישראל 
 מקום לימודים:  האוניברסיטה העברית בירושלים, אוניברסיטת בן-גוריון בנגב 
 שפות היצירה:  עברית ישראלית, עברית 
 סוגה:  ספרות בלשית 
 פרסים והוקרה:  פרס היצירה לסופרים עבריים (2013)  פרס ברנשטיין (2014) 
 d-a-mishani.com
 
דרור משעני (נולד ב-23 ביוני 1975) הוא סופר, חוקר ספרות, עורך ומתרגם ישראלי. כסופר וחוקר ספרות, הוא מתמחה בז'אנר הסיפור הבלשי.
ביוגרפיה

דרור משעני נולד בשנת 1975 בחולון, בן לעו"ד מרדכי משעני, לימים חבר הכנסת מטעם "ישראל אחת" ו"גשר".
הוא בעל תואר ראשון בספרות עברית ובמשפטים מהאוניברסיטה העברית בירושלים, ותואר שני בספרות עברית מאוניברסיטת בן-גוריון בנגב. כיום הוא מלמד בחוג לספרות באוניברסיטת תל אביב. מיוני 2005 ועד אפריל 2008 היה עורך המוסף "ספרים" של עיתון "הארץ", וממאי 2008 ועד דצמבר 2013 היה עורך ספרות מקור בהוצאת "כתר ספרים". בין השאר ערך את הספרים "גוף שני יחיד" מאת סייד קשוע, "נתניה" מאת דרור בורשטיין, "צ'חלה וחזקל" מאת אלמוג בהר ו"ביום שהמוזיקה מתה" מאת אופיר טושה גפלה.
תרגם את "ערבי פריז" ו"מות המחבר" מאת רולאן בארת, ואת "מהו מחבר?" מאת מישל פוקו.
בשנת 1998 זכה סיפורו "DRIVE" בתחרות הסיפור הקצר של "הארץ".
בשנת 2006 יצא לאור ספרו "בכל העניין המזרחי יש איזה אבסורד: הופעת המזרחיות בספרות העברית בשנות השמונים".
בשנת 2017 עלתה לשידור ברשת CBS האמריקנית הסדרה "חוכמת ההמונים" (אנ') המבוססת על תסריט של משעני ושירה חדד.
בשנת 2019 הוא היה שותף להפקת סדרה Preso No. 1.
משעני נשוי למרתה, חוקרת ספרות, ואב לשניים. מתגורר בתל אביב. הוא משמש ראש המסלול לכתיבה יוצרת בחוג לספרות באוניברסיטת תל אביב.
ביוגרפיה > ספריו

יצירתו העיקרית היא סדרת הרומנים הבלשיים שבמרכזם פקד אברהם אברהם. בסדרה יצאו הספרים:
תיק נעדר: אברהם אברהם, החקירה הראשונה (2011, הוצאת כתר)
אפשרות של אלימות: אברהם אברהם, החקירה השנייה (2013, הוצאת כתר).
האיש שרצה לדעת הכל (2015, הוצאת אחוזת בית)
שלוש (2018, הוצאת אחוזת בית)
אמונה (2021, הוצאת אחוזת בית)
"אפשרות של אלימות" זיכה את משעני בפרס ברנשטיין לשנת 2014. בשנת 2013 הוענק לו פרס היצירה לסופרים ומשוררים. הרומנים בסדרה תורגמו לשפות רבות והיו מועמדים לפרסים ספרותיים בינלאומיים.
הספר "תיק נעדר" עובד ב-2017 לסרט קולנוע צרפתי בכיכובו של וינסנט קאסל.
הספרים "תיק נעדר" ו"אפשרות של אלימות" עובדו לסדרת טלוויזיה בת שמונה פרקים בשם "תיק נעדר", שבוימה על ידי עודד דוידוף והופקה בהפקה משותפת של כאן 11 וקשת 12. הסדרה שודרה בערוץ כאן 11 במהלך שנת 2019 ובמאי 2020 עלתה לשידור גם בקשת 12.
הספר "האיש שרצה לדעת הכל" עובד ב-2024 לסדרת טלוויזיה באותו שם.
תזה מרכזית של משעני היא שכל סיפור בלשי אפשר לקרוא פעמיים: "פעם מתוך קבלת סמכותו של הבלש כמתבונן וכפרשן, ופעם מתוך התבוננות בבלש עצמו כעיוור, התבוננות הדוחה את מעמדו כמתבונן וכפרשן, או לפחות מטילה בו ספק." כלומר, הפתרון שמציע הבלש אינו נכון בהכרח, ובקריאה שנייה של הסיפור אפשר לחשוף פתרונות אחרים לתעלומה. גישה דומה הוא שם בפי גיבור ספר, הבלש אברהם אברהם: "אני קורא כל ספר מתח, ואז אני עורך חקירה משל עצמי ומוכיח שהבלש בספר טועה או מטעה את הקוראים במכוּון, ושהפתרון האמיתי שונה מהפתרון שאותו הוא מציג".
על כתיבה בז'אנר הבלשי אמר משעני: "אני מאוד אוהב את הכתיבה בז’אנר. אתה לא צריך להעמיד פנים שאתה מקורי. אתה כותב בלש וברור שהוא נשען על אלפי בלשים אחרים, ואתה גם מודה בזה."
לתפיסתו של משעני "סיפור המתח הקצר בנוי סביב תעלומה פשוטה יחסית או מכוונת לתפנית אחת ויחידה"
הספר "שלוש" תורגם לגרמנית באוגוסט 2019, זכה בפרס Deutsche Krimipreis והיה 12 שבועות ברשימת רבי המכר של "דר שפיגל". תרגומי הספר לאנגלית, צרפתית, איטלקית ספרדית וקטלאנית עומדים לצאת בקרוב.
בשנת 2024 פרסם משעני יחד עם שולמית לפיד אנתולוגיה בשם "16 סיפורים מאת סופרי המתח  הגדולים בעולם" בהוצאת  אחוזת בית.
בשנת 2025 יצא לאור, בהוצאת אחוזת בית, ספרו "התמונה הקטנה - יומן לא־הירואי", יומן שנכתב בעקבות אירועי טבח שבעה באוקטובר ומלחמת חרבות ברזל שבעקבותיו. היומן החל להתפרסם בשבועון השווייצרי "דאס מגזין" (גר'), בהמשך יצא לאור כספר בגרמנית בשם "Fenster ohne Aussicht: Tagebuch aus Tel Aviv", ולבסוף יצא לאור גם בעברית.
הערות שוליים

↑  דרור משעני, באתר של הפקולטה למדעי הרוח באוניברסיטת תל אביב
↑   דרור משעני, DRIVE, באתר הארץ, 9 בספטמבר 2014
↑  איתי שטרן, רשת סי־בי־אס תפיק סדרת מתח על פי רעיון של דרור משעני ושירה חדד, באתר הארץ, 15 במאי 2017
↑   אסתי אדיבי-שושן, אני לא נותנת להם להפחיד אותי, באתר הארץ, 7 ביולי 2021
↑  מיה סלע, הסופר דרור משעני והמחזאי נתי ברוקס הם זוכי פרס ברנשטיין לשנת 2014, באתר הארץ, 10 ביוני 2014
↑  Publishers and editions, באתר של דרור משעני
↑   איתי זיו, סדרה טובה אבל לא מעולה, באתר הארץ, 20 במאי 2024
↑  משעני, דרור, מה אנחנו עלולים לגלות אם נקרא סיפור בלשי פעמיים, הו, גיליון 6
↑  דרור משעני, תיק נעדר : אברהם אברהם, החקירה הראשונה, כתר ספרים, 2011, עמ' 166
↑   איילת שני, אפשרות של שוטר גיבור, באתר הארץ, 8 במאי 2013
↑  יונתן דה שליט, הבלש ואני: דרור משעני מדבר על המעבר לטלוויזיה והקשר בין הבלש למדרש היהודי, באתר ישראל היום, 13 ביוני 2024
1 2  אתר הבית של דרור משעני - Dror A. Mishani
↑  יהודה גזבר, אלמנטרי, ווטסון: אסופת סיפורי מתח קצרים גרמה לנו להסתכל על התעלומה לגמרי אחרת, באתר ישראל היום, 11 בספטמבר 2024
| --- | --- |
בקרת זהויות :  NLI: 987007296101605171  PLWABN: 9810693301405606  BIBSYS: 14021623  BNE: XX5433195  BnF: cb15537542b (data)  CiNii: DA18956662  GND: 1023705397  ICCU: MILV345768  ISNI: 0000 0000 6661 3679  LCCN: n2006070813  NKC: osa2016919566  NLK: KAC202111737  NSK: 000763830  NTA: 352767367  RERO: 02-A023584003  SUDOC: 178905038  VIAF: 27376825   WorldCat (עם VIAF): 27376825
Gettr

| --- | --- |

 סוג:  רשת חברתית מקוונת 
 תקופת הפעילות:  4 ביולי 2021 – הווה (3 שנים) 
 מנכ"ל:  ג'ייסון מילר 
 gettr.com
 
Gettr (מסוגנן GETTR) היא פלטפורמת מדיה חברתית חינמית, המאפשרת לשלוח ולקרוא מסרים קצרים (מיקרו-בלוגינג) של עד 777 תווים, ולצרף סרטוני וידאו באורך של עד 3 דקות. היא נוצרה על ידי ג'ייסון מילר, לשעבר עוזרו ודוברו של נשיא ארצות הברית ה-45 דונלד טראמפ. גרסת בטא לפלטפורמה הושקה ב-1 ביולי 2021. ממשק המשתמש ומערכת התכונות שלה תוארו דומים לאלה של טוויטר.
רקע

לאחר ההסתערות על הקפיטול (2021) ב-6 בינואר 2021, הגבילו מספר אתרי מדיה חברתית את השימוש ברשתות החברתיות של הנשיא טראמפ, כולל טוויטר, פייסבוק ואינסטגרם, שאסרו עליו להשתמש בפלטפורמות שלהם. פלטפורמות אלו גם השעו כמה תומכי טראמפ ואחרים בטיעונים שונים, ובהם שחלקו תיאוריות קונספירציה ותוכן קיצוני. פעולות אלה הובילו להתמרמרות של שמרנים רבים, שטענו לאפליה, וכי אתרי מדיה חברתית ו"ביג טק" משתיקים את השמרנים, אך לא את יריביהם.
לאחר חסימתו, טראמפ החל לחפש אחר פלטפורמות אלטרנטיביות, והקים בלוג משלו, שנסגר אחרי פחות מחודש של פעילות. ג'ייסון מילר, היועץ והדובר הבכיר של טראמפ מאז 2016, דיבר במשך כמה חודשים על התוכניות של צוות טראמפ ליצור רשת חברתית משלהם.
היסטוריה

ביוני 2021 דווח כי מילר עזב את הצוות של טראמפ כדי להיות מנכ"ל חברת סטארט אפ בהיי-טק. גרסת בטא של Gettr הושקה ב-1 ביולי 2021, לאחר שהוספה ל-App Store ול- Google Play באמצע יוני. ניתן לגשת לפלטפורמה גם דרך האינטרנט. Gettr הושקה רשמית ב־4 ביולי 2021.
על פי הרישום של App Store, פותחה Gettr על ידי חברה בשם Chainnov Inc. מילר הוא מנכ"ל, ודובר קמפיין טראמפ לשעבר, טים מרגאו הוא יועץ לענייני תקשורת של החברה. מילר אמר כי החברה מומנה על ידי "קונסורציום של משקיעים בינלאומיים", כולל קרן הקשורה לגו וונגוי, איש עסקים סיני. גואו אמר שהוא יועץ לפלטפורמה. אתרי מדיה הקשורים לגואו העלו כי הפלטפורמה היא הרעיון שלו, אף שמילר המעיט בחיבור.
כמה ימים לאחר ההשקה, נרשמו למעלה ממיליון משתמשים באפליקציה, ובאחד הימים הראשונים היא הייתה עם הכי הרבה הורדות במכשירי אנדרואיד בארצות הברית והרביעית בדירוג הרשתות החברתיות בקרב משתמשי אייפון במדינה. הצטרפו אליה רפובליקנים בכירים ובהם מייק פומפאו ובן קרסון.
פלטפורמה

Gettr מתוארת כפלטפורמה שמרנית של מדיה חברתית. Gettr מתארת את עצמה כ"רשת חברתית לא מוטה" שאין בה צנזורה פוליטית, ורואה את עצמה כאלטרנטיבה לרשתות החברתיות המרכזיות. היא כותבת בהצהרת משימה כי מטרותיה כוללות "לחימה בתרבות ביטול, קידום השכל הישר, הגנה על חופש הביטוי, אתגור מונופולים ברשתות החברתיות ויצירת שוק אמיתי של רעיונות". השם הוא הלחם בסיסים של "Getting together" באנגלית.
ממשק המשתמש וערכת התכונות של Gettr תוארו דומים מאוד לאלה של טוויטר, משתמשים יכולים לכתוב פוסטים בפלטפורמה באורך של עד 777 תווים, להעלות תמונות ולהעלות ולערוך סרטונים באורך של עד שלוש דקות. משתמשים יכולים לפרסם הודעות של משתמשים אחרים מחדש, כמו גם לחקור עדכון של נושאים פופולריים. הפלטפורמה כוללת גם אפשרות לאמת משתמשים, והמשתמשים יוכלו ליבא אליה את כל הציוצים שהם צייצו בעבר בחשבון הטוויטר שלהם. האפליקציה מדורגת "M" עבור "בוגרת" בחנויות האפליקציות, כלומר היא מומלצת לגילאי 17 ומעלה. מילר אמר כי הפלטפורמה מתכננת להוסיף מונטיזציה באמצעות תכונת " טיפ ", שידור חי ופלטפורמה להקל על תרומות פוליטיות.
תוכן

הנושאים החדישים בפלטפורמה ביום השקת הבטא של Gett כללו סיסמאות פרו-טראמפ. תנאי השירות של גטר מאפשרים לפלטפורמה להסיר תוכן "פוגעני, מגונה, זימה, מזעזע, מטונף, פורנוגרפי, אלים, מטריד, מאיים, פוגעני, בלתי חוקי, או מטריד או בלתי הולם אחרת". בהופעה בערוץ Newsmax TV, בו הוא משמש כפרשן, הציג מילר את האפליקציה כ"מקום שאנשים לא יבוטלו",  ותיאר את מערכת בקרת התוכן של האתר, שלדבריו כבר זיהתה "אנשים הנוטים לשמאל או למרכז" שניסו להצטרף לפלטפורמה והצליחה לאתר אותם ולמחוק חלק מהתוכן שלהם.
ראו גם

Parler
הערות שוליים

↑  Guynn, Jessica (15 בינואר 2021). "'They want to take your speech away,' censorship cry unites Trump supporters and extremists after Capitol attack". USA Today (באנגלית אמריקאית). אורכב מ-המקור ב-10 ביוני 2021. נבדק ב-1 ביולי 2021. {{cite web}}:  (עזרה)
1 2 3  McGraw, Meredith; Nguyen, Tina; Lima, Cristiano (1 ביולי 2021). "Team Trump quietly launches new social media platform". Politico (באנגלית). אורכב מ-המקור ב-1 ביולי 2021. נבדק ב-1 ביולי 2021. {{cite web}}:  (עזרה)
1 2 3 4  Klar, Rebecca (1 ביולי 2021). "Trump allies launch new social media platform: reports". The Hill (באנגלית). אורכב מ-המקור ב-1 ביולי 2021. נבדק ב-1 ביולי 2021. {{cite web}}:  (עזרה)
↑  Holland, Steve; Culliford, Elizabeth (1 ביולי 2021). "Former Trump aide Miller launches social media site GETTR". Reuters. אורכב מ-המקור ב-1 ביולי 2021. נבדק ב-1 ביולי 2021. {{cite web}}:  (עזרה)
↑  Breuninger, Kevin (11 ביוני 2021). "Trump spokesman Jason Miller leaving his role to join tech start-up". CNBC (באנגלית). אורכב מ-המקור ב-24 ביוני 2021. נבדק ב-1 ביולי 2021. {{cite web}}:  (עזרה)
↑  Thalen, Mikael (1 ביולי 2021). "Former Trump aide launches 'GETTR,' the latest attempt at MAGA social media". The Daily Dot (באנגלית אמריקאית). אורכב מ-המקור ב-2 ביולי 2021. נבדק ב-1 ביולי 2021. {{cite web}}:  (עזרה)
↑  Spangler, Todd (1 ביולי 2021). "Gettr, Social Network Launched by Trump's Ex-Spokesman, Immediately Attracts Trump Imposters". Variety (באנגלית אמריקאית). אורכב מ-המקור ב-2 ביולי 2021. נבדק ב-1 ביולי 2021. {{cite web}}:  (עזרה)
↑  Singman, Brooke (1 ביולי 2021). "Trump adviser Jason Miller to launch GETTR, a 'cancel-free' social media platform". Fox News (באנגלית אמריקאית). אורכב מ-המקור ב-1 ביולי 2021. נבדק ב-1 ביולי 2021. {{cite web}}:  (עזרה)
↑  Sommer, Will; Rawnsley, Adam; Suebsaeng, Asawin (1 ביולי 2021). "Trumpworld App Is Bankrolled by Fugitive Chinese Billionaire". The Daily Beast (באנגלית). נבדק ב-2 ביולי 2021. {{cite news}}:  (עזרה)
↑  Hagey, Keach; Spegele, Brian (2 ביולי 2021). "Ex-Trump Adviser Jason Miller Says New Social App Gettr Is Backed by Foundation Tied to Guo Wengui". Wall Street Journal (באנגלית אמריקאית). ISSN 0099-9660. נבדק ב-2 ביולי 2021. {{cite news}}:  (עזרה)
↑  יובל מן, ורק טראמפ לא בא: הרשת החברתית של הימין, באתר ynet, 8 ביולי 2021
↑  Panetta, Grace (1 ביולי 2021). "Trump's former top aide launches GETTR, a new conservative social media platform". Business Insider (באנגלית אמריקאית). אורכב מ-המקור ב-1 ביולי 2021. נבדק ב-1 ביולי 2021. {{cite web}}:  (עזרה)
↑  Baragona, Justin (2 ביולי 2021). "Jason Miller Sadly Begs Trump to Join 'GETTR': 'We'd Love to Have Him'". The Daily Beast (באנגלית). נבדק ב-2 ביולי 2021. {{cite news}}:  (עזרה)
גוט טאלנט ישראל

| --- | --- |

סמליל התוכנית
 מבוסס על:  "America's Got Talent" (ארצות הברית)
 סוגה:  ריאליטי כישרונות
 יוצרים:  סיימון קאוול
 מנחים:  עופר שכטר (עונות 1–2) אסי ישראלוף (עונות 1–2)
 שופטים:  נועה קירל (עונות 1–2) ירדן "ג'ורדי" פלג (עונות 1–2) מיה דגן (עונה 1) מאור זגורי (עונה 1) מורן אטיאס (2) אורי גלר (2)
 זוכים:  תומר דודאי (1) נבחרת האקרובטיקה (2) מופעי ילדים: אקרוביט (1)  יעל דנון (2)
 פרסים:  חוזה סינגל בינלאומי למקום ראשון
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  26
 הפקה
 חברת הפקה:  FremantleMedia
 אתר צילומים:  אולפני פתח תקווה (עונה 1) היכל קבוצת שלמה (עונה 2)
 אורך פרק:  60–105 דקות
 שידור
 רשת שידור:  רשת 13
 פורמט (תמונה):  HDTV
 תקופת שידור מקורית:  18 בפברואר 2018 – 16 באפריל 2019
 קישורים חיצוניים
 עמוד הסדרה באתר רשת 13
גוט טאלנט ישראל (באנגלית: Israel's Got Talent) היא תוכנית מציאות בהנחיית עפר שכטר ואסי ישראלוף המחפשת את הכישרון הבא בישראל. התוכנית עלתה לאוויר ב-18 בפברואר 2018 בערוץ 13. התוכנית צולמה באולפני פתח תקווה, על הבמה בה צולם שלב ההופעות החיות של אקס פקטור ישראל.
היסטורית התוכנית המקורית

התוכנית בישראל מבוססת על הפורמט המצליח America's Got Talent, שעונתה הראשונה עלתה בארצות הברית בשנת 2006, בערוץ NBC.
התוכנית America's Got Talent, עליה מבוססת "גוט טאלנט ישראל", מבוססת אף היא על התוכנית הבריטית "Britain's Got Talent". על אף שפרק הפיילוט של הגרסה הבריטית שודר לפני הפרק הראשון של הגרסה האמריקאית, שינוי המנחה בגרסה הבריטית גרם לכך שלגרסה האמריקאית הופקה עונה שלמה לפני שהופקה עונה לגרסה הבריטית.